Astrid S

**Astrid Smeplass** (), betre kjend under artistnamnet **Astrid S** (ofte styla som **Astrid_S**), er ein norsk musikar og låtskrivar frå Berkåk i Trøndelag fylke. Ho kom på femteplass i *[[Idol Noreg|Idol]]* i 2013. Ho har utgjeve låt som «Shattered» (i samband med deltakinga i *Idol*), «2AM», «Such a Boy», «Think Before I Talk», «Emotion», og samarbeidd med Shawn Mendes på debutalbumet hans *Handwritten*, som toppa den amerikanske Billboard-lista i 2015.

## Biografi
Astrid Smeplass byrja med musikk i ung alder og var berre seks år då ho byrja med pianotimar. Som sjuåring byrja ho i Rennebu Skulekorps, der ho spelte fløyte. Seinare tok ho songtimar. Ho er sjølvlærd på gitar. Ho har delteke i UKM og gjekk på fotballinja ved Orkdal vidaregåande skule i Orkdal kommune. Astrid var òg «bestevennen» i Celine Helgemos låt «Bæstevænna» som vann Melodi Grand Prix junior i 2007, og ho medverka i låten «Suveren» frå Celine sitt album *Bæstevænna*. I 2008 vann ho Drømmestipendiet frå Norsk Tipping for sin versjon av «All By Myself».

I 2013 deltok ho i den norske versjonen av songprogrammet *[[Idol Noreg|Idol]]*, der ho enda på ein femteplass. Ho opptredde òg under *Idol gir tilbake*, der ho framførte «Bright Eyes» av Art Garfunkel saman med Kura Nilsen. «Shattered», som vart skrive av ho sjølv, Lars K. Hushoft og Melanie Fontana, selde til gull i Noreg. Den låg på VG-lista i åtte veker med fjerdeplass som beste plassering. Same år signerte ho med Sony/ATV som låtskriver og ein global platekontrakt med plateselskapet Universal Music.

I 2013 vart ho nominert til «Årets nykommer» og «Årets artist» under NRJ-Awards. I 2014 vart ho nominert til «Årets mest lovende artist» i Adresseavisa si UtAwards. Sommaren 2014 deltok ho òg på *[[Allsang på Grensen]]* med «Flytta på dej» og «Jolene». I 2015 song ho med Shawn Mendes på låten «Air» på debutalbumet hans *Handwritten*. Ho vann to prisar under P3 Gull i 2015: årets nykommer og årets låt for «2 AM». Under Spellemannprisen 2016 vart ho kåra til årets nykommer med Gramostipend for *Astrid S 2016* og var i tillegg nominert i klassa årets låt for «Hurts So Good». Ho vart kåra til årets spellemann under Spellemannprisen 2017. I tillegg var ho nominert i klassa årets låt for «Think Before I Talk».

I 2017 song Astrid backing vokal på Katy Perry-låten «Hey Hey Hey» frå albumet *Witness*. Under P3 Gull 2017 song ho cover av Cezinandos «Vi er perfekt men verden er ikke det» på taket av Skur 13, og hennar cover vart meir populær enn originallåta.

30. juni 2017 gav Astrid S ut sin andre EP, «Party's Over», som mellom anna inneheldt singelen «Breathe» og «Such a Boy». To veker etterpå kom ein akustisk versjon av EP-en med bonussporet «Mexico».

I september 2017 gjekk singelen «Think Before I Talk» til topp på VG-lista Topp 20,

I 2018 hadde ho mindre turneaktivitet, men 12. oktober gav ho ut singelen «Emotion», som ho seinare opptredde med på avslutninga av P3 Gull 2018 på NRK. For songen vart ho nominert til Spellemannprisen 2018 i klassa årets låt. Same år var ho gjestedommer på *Idol*. 4. desember gav ho ut singelen «Closer». Ho fekk òg hjelp av over 5000 fans til å laga ein låt, som til slutt vart til låten «Relevant»  Ho vart nominert i klassa årets artist ved P3 Gull 2020. Smestad vart årets trøndar i 2019.

## Diskografi
### Studioalbum
* *[[Leave It Beautiful]]* (2020)
### Singlar

#### Som hovudartist

#### Som gjesteartist

#### Andre promosinglar

### EP-ar

## Kjelder

**Denne artikkelen bygger på «[[:nb:Astrid S|Astrid S]]» frå ,  den 18. november 2021.*  

## Bakgrunnsstoff

*